Diari Oficial de la Generalitat Valenciana


Sumari del DOGV 8673, del 08-11-2019 (2019/10369)

ORDRE 7/2019, de 28 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 29/2016, de 31 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2019/10/28/7/dof/vci/html**

### Dades del document

Número de DOGV
:   8673

Data del DOGV
:   08-11-2019

Secció del DOGV
:   I. DISPOSICIONS GENERALS

Número del document
:   2019/10052


Data del document
:   28-10-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * explotació agrària
    * producció agrícola
    * desenvolupament rural
    * legislació
    * sector agrari

ORDRE 7/2019, de 28 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica l'Ordre 29/2016, de 31 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020. [2019/10759]  
PREÀMBUL  
  
L'Ordre 29/2016, de 31 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020, va aprovar les bases reguladores de les subvencions a les inversions en explotacions agràries en el marc del programa esmentat. En aquesta ordre s'estableixen aspectes per a l'execució de la mesura en l'àmbit de la Comunitat Valenciana. Aquestes ajudes es regeixen pel que s'estableix en el Reglament (UE) 1305/2013 del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER), i pel qual es deroga el Reglament (CE) 1698/2005 del Consell, que estableix les normes generals que regeixen l'ajuda de la Unió al desenvolupament rural finançat pel Fons Europeu Agrícola de Desenvolupament Rural, fixa els objectius als quals ha de contribuir la política de desenvolupament rural i les corresponents prioritats de la Unió en matèria de desenvolupament rural i defineix les mesures que han de ser adoptades per a executar la política de desenvolupament rural.  
En aplicació dels articles 3 i 4 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que a les ajudes regulades en aquesta ordre i a les convocatòries que es realitzen en l'aplicació d'aquesta no és aplicable l'article 107.1 del Tractat de Funcionament de la UE (TFUE), en el marc de les previsions dels articles 81 i 82 del Reglament (UE) 1305/2013, del Parlament Europeu i del Consell, de 17 de desembre de 2013, relatiu a l'ajuda al desenvolupament rural a través del fons Europeu Agrícola de Desenvolupament Rural (FEADER), i s'inclouen dins de l'àmbit d'aplicació de l'article 42 del TFUE.  
El Comité de Seguiment del PDR-CV 2014-2020 va aprovar en la reunió de data 16 de juny de 2017 la segona proposta de modificació del Programa de desenvolupament rural de la Comunitat Valenciana 2014-2020, que va ser aprovada per la Decisió d'execució de la Comissió del dia 4 d'agost de 2017, i que inclou una modificació sobre els costos elegibles per a aquesta mesura. Així mateix, en aquesta reunió va ser aprovada una modificació del document Criteris de selecció d'operacions finançades pel PDR-CV 2014-2020.  
D'altra banda, el mateix Comité de Seguiment va aprovar en la reunió de data 12 de juny de 2018 la tercera proposta de modificació del Programa de desenvolupament rural de la Comunitat Valenciana 2014-2020, aprovada per la Decisió d'execució de la Comissió del dia 5 de desembre de 2018 i que inclou una modificació sobre els percentatges d'ajuda aplicables. Així mateix, en aquesta reunió va ser aprovada una nova versió del document Criteris de selecció d'operacions finançades pel PDR-CV 2014-2020.  
En conseqüència, cal modificar l'Ordre 29/2016 per a introduir-hi les modificacions aprovades a fi d'adaptar-la al que s'estableix en la nova versió dels dos documents. Així mateix, després de la publicació de la primera convocatòria d'ajudes a l'empara de l'Ordre 29/2016 s'han detectat dificultats respecte al criteri de desempat entre les sol·licituds que obtenen la mateixa puntuació després del procés de baremació descrit en aquesta ordre, i, per tant, és procedent modificar aquest criteri de desempat, i també s'ha constatat la necessitat d'aclarir alguns aspectes relatius a la definició de titular d'explotació agrària, les despeses subvencionables en inversions sobre terrenys arrendats o que no siguen propietat exclusiva del sol·licitant i els requisits que han de complir els plans de millora que s'aporten.  
En la tramitació d'aquesta norma s'han respectat els principis de necessitat, eficàcia, proporcionalitat, seguretat jurídica, transparència i eficiència previstos en l'article 129 de la Llei 39/2015, d'1 d'octubre, del procediment administratiu comú de les administracions públiques.  
  
D'acord amb tot el que s'ha exposat, vistos els informes preceptius emesos, l'informe de l'Advocacia de la Generalitat, vist que s'ha efectuat el tràmit d'informació pública, oït el dictamen del Consell Jurídic Consultiu i segons el que preveuen el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions; el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat; la Llei 38/2003, de 17 de novembre, general de subvencions, i l'article 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que habilita la persona titular de la conselleria que disposa de la competència per a aprovar les bases reguladores de les subvencions, i a proposta de la Direcció General d'Agricultura, Ramaderia i Pesca,  
  
  
  
ORDENE  
  
Article únic. Modificació de l'Ordre 29/2016, de 31 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural  
S'aproven les modificacions dels articles 2, 4, 5, 7, 10 i 19 de l'Ordre 29/2016, de 31 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes a les inversions en explotacions agràries en el marc del Programa de desenvolupament rural de la Comunitat Valenciana 2014-2020, en els termes de l'annex únic d'aquesta ordre.  
  
  
DISPOSICIÓ ADDICIONAL  
  
Única. No-incidència econòmica  
L'aprovació d'aquesta ordre no comporta, en si mateixa, obligacions econòmiques en els pressupostos de la Generalitat, sense perjudici de les possibles convocatòries específiques que puguen aprovar-se en l'aplicació de les bases que s'aproven i que podran donar lloc a obligacions econòmiques per al pressupost de la Generalitat, en els termes que s'establisquen en aquestes convocatòries.  
  
  
DISPOSICIÓ DEROGATÒRIA  
  
Única. Derogació normativa  
Es deroguen totes les disposicions d'igual o inferior rang que s'oposen al que es disposa en aquesta ordre.  
  
  
DISPOSICIÓ ADDICIONAL  
  
Primera. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 28 d'octubre de 2019  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
MIREIA MOLLÀ HERRERA  
  
  
ANNEX ÚNIC  
Modificació de l'Ordre 29/2016, de 31 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes a les inversions en explotacions agràries en el marc del programa de desenvolupament rural de la comunitat valenciana 2014-2020  
  
Primer  
S'afig un nou apartat 10 a l'article 2, amb la següent redacció:  
  
«10. Titular de l'explotació agrària: la persona física que exerceix directament, ja siga en règim de titularitat única, ja siga en règim de titularitat compartida inscrita en el registre corresponent, o la persona jurídica que exerceix l'activitat agrària organitzant els béns i drets integrants de l'explotació amb criteris empresarials i assumint els riscos i responsabilitats de tota classe que puguen derivar-se de la gestió de l'explotació.»  
  
Segon  
Es modifiquen els apartats 1 i 2 de l'article 4, relatiu a la intensitat de l'ajuda, els quals passen a tindre la següent redacció:  
«1. En general, el percentatge d'ajuda serà del 40 % de la inversió subvencionable inclosa en la sol·licitud d'ajuda.  
2. La intensitat de l'ajuda de l'apartat anterior pot incrementar-se en els percentatges addicionals que s'indiquen a continuació, sense que en cap cas puga superar-se el 65 %:  
a) Joves que tinguen menys de 41 anys i tinguen la capacitació i competència professional descrita en l'article 2.6 d'aquesta ordre en el moment de presentar la sol·licitud i que s'hagen instal·lat efectivament en els cinc anys anteriors a la sol·licitud d'ajuda, un 20 % addicional.  
  
b) Explotacions situades en la major part en zones amb limitacions naturals o unes altres limitacions específiques previstes en l'article 32 del R(UE) 1305/2013, un 15 % addicional. Es considera que una explotació està situada en aquestes zones quan més del 50 % de la seua superfície productiva estiga inclosa en aquestes.  
c) Sol·licituds corresponents a titulars d'explotacions acollides a les mesures d'agroambient i clima o d'agricultura ecològica, previstes en el PDR-CV 2014-2020, que hagen formalitzat el corresponent contracte pluriennal amb la conselleria competent en matèria d'agricultura i producció agrària en el moment de presentar la sol·licitud, un 15 % addicional.»  
  
Tercer  
Es modifica l'apartat 1.d de l'article 5, relatiu a les despeses subvencionables en terrenys arrendats o que no siguen propietat exclusiva del sol·licitant, el qual passa a tindre la següent redacció:  
«d) Quan les inversions es realitzen sobre terrenys arrendats o que no siguen propietat exclusiva del sol·licitant, ha de constar el consentiment escrit per a realitzar-ho per part de tots els propietaris.  
  
Les inversions corresponents als punts 4.a i 4.e d'aquest article que es realitzen sobre terrenys arrendats no seran finançables per un import que excedisca els 50.000 euros.»  
  
Quart  
Es modifica l'apartat 4.c de l'article 5, relatiu a les despeses subvencionables corresponents a les operacions d'implantació i reestructuració de cultius permanents, el qual passa a tindre la següent redacció:  
  
«c) Implantació i reestructuració de cultius permanents  
S'inclouen en aquest apartat les despeses derivades de les operacions dirigides a implantar o reestructurar cultius permanents, excepte noves plantacions de cítrics que no suposen la reestructuració de plantacions citrícoles existents, sobre superfícies de cultiu que formen part de l'explotació de la qual siga titular la persona sol·licitant de l'ajuda. Es consideren dins d'aquest apartat les tasques d'arrancada de cultius preexistents, el condicionament del terreny, la plantació i les plantes o material vegetal de cultius permanents, amb les següents limitacions i condicions:  
1r. No són subvencionables les operacions de cultiu com ara la poda (llevat que siga necessària per a la reconversió del cultiu), els tractaments fitosanitaris de les plantes o el manteniment posterior de la plantació.  
2n. Tampoc són subvencionables les operacions que afecten cultius que s'hagueren beneficiat d'ajudes de reestructuració o reconversió en els últims deu anys anteriors a la data de sol·licitud de l'ajuda.  
  
3r. El material vegetal ha de procedir de vivers autoritzats.  
4t. Documentació que cal aportar amb la sol·licitud.  
- Pressupost o factures proforma en les quals figure el mesurament de les unitats subvencionables i el seu preu unitari corresponent.  
- Projecte o avantprojecte, per a aquells casos en què calga, juntament amb les autoritzacions, informes i llicències necessaris.  
5é. Les inversions es justificaran mitjançant factures i justificants del pagament.  
6é. També és subvencionable la mà d'obra emprada pels sol·licitants que complisquen els requisits per a ser considerats agricultors professionals per la seua dedicació en l'explotació segons es defineix en l'article 2 d'aquesta ordre, així com per la utilització de maquinària d'aquesta explotació, amb les següents condicions:  
- La part interessada ha de realitzar un pressupost amb la inversió concreta, i el temps emprat a efectuar-lo.  
- El jornal de mà d'obra pròpia es valora en 56,75 ?.  
- El límit màxim de mà d'obra pròpia són 3.000 - per agricultor professional per la seua dedicació a l'explotació.  
- La maquinària pròpia ha d'estar inscrita en el Registre oficial de maquinària agrícola (ROMA); se'n valorarà la utilització en 25 ?/hora per a maquinària de més de 50 CV i en 10 ?/hora per a maquinària de menys de 50 CV.  
- El tècnic instructor de l'expedient reflectirà en un informe l'avaluació de la coherència del pressupost presentat, incloent-hi la utilització de mà d'obra i de maquinària pròpia de l'explotació.  
- En el moment de la certificació la persona beneficiària de l'ajuda ha de justificar en un document la utilització d'aquests mitjans propis, que no podrà ser superior al que s'estableix en la proposta del tècnic instructor de l'expedient.»  
  
Cinqué  
Es modifica l'apartat 1.c de l'article 7, relatiu als requisits que han de complir els sol·licitants de l'ajuda, en particular respecte al pla de millora que han d'aportar, que passa a tindre la següent redacció:  
  
«c) Presentar un pla de millora de l'explotació en el qual es recullen les actuacions previstes, així com la justificació tècnica. Així mateix, ha de quedar justificada la sostenibilitat i viabilitat econòmica de l'explotació després de l'execució de les inversions previstes, d'acord amb els següents criteris:  
1r. Acreditar una RUT mínima respecte a la renda de referència. La RUT de l'explotació ha de ser igual o superior al 20 % de la renda de referència abans i després de la realització del pla de millora.  
2n. Després de l'execució del pla de millora no ha de disminuir la dimensió de l'explotació en UTA ni la renda unitària de treball de l'explotació com a conseqüència de les inversions realitzades o, en cas que s'incremente el nombre d'UTA de l'explotació, no ha de disminuir el marge net d'aquesta.  
3r. Quan la totalitat de les inversions sol·licitades es realitzen exclusivament per al compliment de noves normes comunitàries, no cal justificar la millora del rendiment global de l'explotació.»  
  
  
Sisé  
Es modifiquen els apartats 3 i 4 de l'article 10, relatius als criteris de baremació i selecció de les sol·licituds, els quals passen a tindre la següent redacció:  
«3. Els expedients seran puntuats per la comissió avaluadora seguint els criteris següents i s'ordenaran de major a menor puntuació; l'ordre de prioritats per aprovar-los serà el següent:  
a) Inversions que cal realitzar en explotacions qualificades de prioritàries en el moment de presentar la sol·licitud d'ajuda (7 punts).  
b) Sol·licituds corresponents a joves que en el moment de la sol·licitud d'aquesta ajuda tinguen menys de 41 anys i tinguen la capacitació i competència professional adequada (7 punts).  
c) Explotacions situades en major part en zones amb limitacions naturals o unes altres limitacions específiques previstes en l'article 32 del Reglament (UE) 1305/2013 (7 punts). Es considera que una explotació està situada en aquestes zones quan més del 50 % de la seua superfície productiva estiga inclosa en aquestes.»  
d) Explotacions situades en la major part en municipis d'aplicació de la mesura LEADER no inclosos en l'apartat anterior (3 punts).  
  
e) Sol·licituds acollides a la modalitat de titularitat compartida o aquelles en les quals una dona siga titular de l'explotació, de manera individual o mitjançant titularitat compartida, segons ho defineix la Llei 35/2011, d'11 d'octubre, sobre titularitat compartida d'explotacions agràries (5 punts).  
f) Sol·licituds de titulars que no tinguen aprovat un expedient d'ajuda a plans de millora en la convocatòria immediatament anterior (3 punts). En el mateix cas, però per a les dues convocatòries immediatament anteriors (5 punts).  
g) Sol·licituds en les quals almenys el 25 % de les inversions subvencionables del pla de millora tenen un objectiu mediambiental, d'estalvi energètic, o de lluita contra el canvi climàtic (2 punts). Si més del 90 % de les inversions del pla de millora aborden els objectius assenyalats (7 punts).  
A aquest efecte, es consideren inversions elegibles les establides en l'apartat d i els punts 2n i 3r de l'apartat e de l'article 5.4.  
h) Explotacions en les quals més del 50 % de les UTA de l'explotació estiguen dedicades a producció ecològica o a unes altres produccions de qualitat diferenciada descrites en l'article 16.1.a del Reglament (UE) 1305/2013 (5 punts).  
i) Sol·licituds corresponents a explotacions que utilitzen més de dues UTA o es preveja utilitzar-les després de la implementació del pla de millora (5 punts).  
i) Sol·licituds corresponents a explotacions que incloguen en el seu pla de millora la replantació de parcel·les agrícoles, que suposen almenys 1 hectàrea de superfície de secà o 0,5 hectàrees de superfície de regadiu, el cultiu de les quals haja sigut arrancat i destruït a fi d'erradicar i controlar el bacteri de quarantena Xylella fastidiosa, quan així haja sigut ordenat per una resolució de la persona titular de la direcció general competent en matèria de sanitat vegetal. (5 punts)  
  
4. Una vegada baremades totes les sol·licituds, s'ordenaran d'acord amb la puntuació total obtinguda. En cas d'empat, es tindrà en compte la dimensió equivalent de l'explotació (UTA) en el moment de presentar la sol·licitud d'ajuda, i es concedirà prioritat a les sol·licituds amb una dimensió equivalent major. Perquè una sol·licitud puga ser aprovada, caldrà que arribe a la puntuació mínima que s'establisca en cada convocatòria.»  
  
Seté  
Es modifica l'apartat 5 de l'article 19, relatiu a la concurrència d'ajudes i incompatibilitats, el qual passa a tindre la següent redacció:  
«5. Finalment, sense perjudici del que es preveu en l'article 6 d'aquesta disposició, no pot aprovar-se un pla de millora i rebre ajuda a les inversions en explotacions agràries previstes per l'operació 4.1.1 del PDR-CV 2014-2020, si en la data de sol·licitud de l'ajuda la persona sol·licitant té aprovat i en execució un expedient d'ajudes en virtut de l'operació 4.1.2 del PDR-CV 2014-2020. Aquesta incompatibilitat s'aplica també en sentit invers.»


Còpia Permalink ELI